Manastir Vojnići
<s>Manastir Vojnići pripada Mitropoliji crnogorsko-primorskoj Srpske pravoslavne crkve.</s><s>Nalazi se na obroncima Paštrovičke gore, u selu Vojnići, nedaleko od Duljeva, iznad manastira Praskvica.</s>

<s>Prošlost manastira 
Iako nema pouzdanih istorijskih izvora da potvrde nastanak manastira, veruje se da potiče sa kraja 10. veka.</s><s>U manastiru postoje dva hrama, stariji posvećen Svetom Dimitriju, koji je od nastanka manastira i drugi posvećen Svetom Nikoli, podignutom tokom 13. veka.</s><s>Manastir je skoro u potpunosti srušen tokom zemljotresa 1667. godine.</s><s>Od tog vremena monaški život u ovom manastiru je potpuno prestao.</s>

<s>Posle viševekovne zapuštenosti i zaborava, obnova je počela 2004. godine.</s><s>Posle veoma složene obnove manastirskih crkava, obnovljen je i mali konak i počela gradnja većeg konaka.</s>

<s>Crkva Svetog Dimitrija 
Crkva posvećena Svetom Dimitriju, kao glavni manastirski hram, iako stariji po godini podizanja, bio je u većem obimu sačuvan.</s><s>Osnova građevine je jednobrodna sa polukružnom oltarskom apsidom i jednodelnim zvonikom na preslicu, dimenzija  6,5m x 4m. Oltarski deo je ukopan u teren, tako da apsida nema spoljnjeg zida, nego je vidliv samo njen krov, zidana je od uskih pravilnih tesanika.</s><s>Glavna fasada ima gotičke, vitke proporcije, dok je okvir prostranih vrata je od monolitnih elemenata.</s><s>Nad nadvratnikom je plitka lučna niša, a iznad nje je uski pravougaoni otvor.</s>

<s>Karakteristično je da hram nema prozora.</s><s>Osvetljenje je dobijao kroz vrata i otvor iznad njih.</s><s>Časna trpeza je prislonjena uz apsidalni zid, slično kao u malom hramu Uspenja Presvete Bogorodice manastira Podmaine.</s><s>Živopisan je freskama i po njihovim ostacima može se zaključiti da je slikarstvo bilo kvalitetno, vešto prilagođeno dimenzijama i rasuđenosti unutrašnjosti.</s><s>Ostaci bojenog sloja su u toplim tonovima crvene, ljubičaste i mrke boje.</s><s>Freske Svetog Dimitrija okvirno se datuju u 16-17. vek.</s>

<s>Crkva Svetog Nikole 
Kao manja, crkva posvećena Svetom Nikoli, nalazi se paralelno sa glavnom, većom crkvom Svetog Dimitrija i postradala je u većem obimu.</s><s>Svod joj je bio obrušen, kao i deo glavne fasade sa zvonikom.</s><s>Crkva ima karakterističnu jednobrodnu osnovu sa ravno završenim oltarskim delom, bez polukružne apside.</s><s>Na podužnim zidovima vidljive su prostrane četvrtaste niše.</s><s>Građena je nešto krupnijim pritesanim kamenom.</s><s>Pored ruševina crkvice nalazili su se tragovi ostataka zgrada manastirskih konaka.</s>

<s>Danas je manastir Vojnići ženski, slavi Svetog Serafima (15. januar).</s>

<s>Vidi još 
 Spisak manastira Srpske pravoslavne crkve</s>

<s>Izvori</s>

<s>Spoljašnje veze 
 Zvanična prezentacija manastira 
 Mitropolija crnogorsko-primorska/Manastir Vojnići</s>

<s>Vojnići
Vojnići
Opština Budva</s>

